Úradný vestník L 009 , 15/01/2004 S. 0029 - 0030



Rozhodnutie Európskej centrálnej banky z 18. decembra 2003 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (ECB/2003/18) (2004/44/ES) RADA GUVERNÉROV EURÓPSKEJ CENTRÁLNEJ BANKY: so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 283, keďže: (1) rozhodnutie ECB/1998/2 z 9. júna 1998 o opatreniach potrebných na splatenie základného imania Európskej centrálnej banky [1] ustanovilo, akým spôsobom a v akej výške by národné centrálne banky (NCB) členských štátov, ktoré mali v úmysle prijať euro 1. januára 1999, mali splatiť základné imanie Európskej centrálnej banky (ECB); (2) v článku 2 rozhodnutia ECB/2000/14 zo 16. novembra 2000 o splatení základného imania a príspevku Bank of Greece do rezervných fondov a rezerv ECB a o prvom prevode devízových rezerv Bank of Greece na ECB a súvisiacich záležitostiach [2] spolu s rozhodnutím ECB/1998/14 z 1. decembra 1998 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami [3] sa určilo, akým spôsobom a v akej výške by banka Bank of Greece, vzhľadom na to, že Grécko prijalo euro, mala 1. januára 2001 splatiť základné imanie ECB; (3) rozhodnutie ECB/2003/17 z 18. decembra 2003 o percentuálnych podieloch národných centrálnych bánk v kľúči na upisovanie základného imania Európskej centrálnej banky [4] upravuje s účinnosťou od 1. januára 2004 vážené podiely pridelené národným centrálnym bankám v kľúči na upisovanie základného imania ECB (ďalej len "vážené podiely v kľúči základného imania" a "kľúč základného imania" v tomto poradí); (4) upravený kľúč základného imania vyžaduje prijatie nového rozhodnutia ECB, ktorým sa s účinnosťou od 1. januára 2004 zruší rozhodnutie ECB/1998/2 a článok 2 rozhodnutia ECB/2000/14 a upraví sa, akým spôsobom a v akej výške by národné centrálne banky členských štátov, ktoré prijali euro (ďalej len "zúčastnené NCB"), mali 1. januára 2004 splatiť základné imanie ECB, PRIJALA TOTO ROZHODNUTIE: Článok 1 Rozsah a forma splateného základného imania Každá zúčastnená NCB splatí 1. januára 2004 svoj upísaný podiel na základnom imaní ECB v plnej výške. Vzhľadom na vážené podiely v kľúči základného imania určené v článku 2 rozhodnutia ECB/2003/17 splatí každá zúčastnená NCB 1. januára 2004 sumu uvedenú pri jej názve v tejto tabuľke: Zúčastnená NCB | | — Nationale Bank van België/Banque Nationale de Belgique | EUR 141485000 | — Deutsche Bundesbank | EUR 1170200000 | — Bank of Greece | EUR 108070000 | — Banco de España | EUR 439005000 | — Banque de France | EUR 825875000 | — Central Bank and Financial Services Authority of Ireland | EUR 51270000 | — Banca d'Italia | EUR 728630000 | — Banque centrale du Luxembourg | EUR 8540000 | — De Nederlandsche Bank | EUR 221615000 | — Österreichische Nationalbank | EUR 115095000 | — Banco de Portugal | EUR 100645000 | — Suomen Pankki | EUR 71490000 | Článok 2 Úprava splateného základného imania Každá zúčastnená NCB už splatila svoj podiel na upísanom základnom imaní ECB podľa rozhodnutia ECB/1998/2 a v prípade banky Bank of Greece podľa článku 2 rozhodnutia ECB/2000/14 a podľa rozhodnutia ECB/1998/14. Vzhľadom na tento fakt prevedie podľa potreby buď zúčastnená NCB dodatočnú sumu na ECB alebo ECB vráti sumu zúčastnenej NCB tak, aby sa dosiahli sumy stanovené v tabuľke v článku 1. Tieto prevody sa uskutočnia v súlade s podmienkami ustanovenými v rozhodnutí ECB/2003/20 z 18. decembra 2003 o podmienkach prevodov podielov na základnom imaní ECB medzi národnými centrálnymi bankami a o úprave splateného základného imania [5]. Článok 3 Záverečné ustanovenia 1. Rozhodnutie ECB/1998/2 a článok 2 rozhodnutia ECB/2000/14 sa týmto zrušujú s účinnosťou od 1. januára 2004. 2. Toto rozhodnutie nadobúda účinnosť 19. decembra 2003. 3. Toto rozhodnutie sa uverejní v Úradnom vestníku Európskej únie. Vo Frankfurte nad Mohanom 18. decembra 2003 Za Radu guvernérov ECB Jean-Claude Trichet [1] Ú. v. ES L 8, 14.1.1999, s. 33. [2] Ú. v. ES L 336, 30.12.2000, s. 110. [3] Ú. v. ES L 110, 28.4.1999, s. 33. [4] Ú. v. EÚ L 9, 15.1.2004, s. 27. [5] Ú. v. EÚ L 9, 15.1.2004, s. 32. --------------------------------------------------